महाराष्ट्र में मुंबई के अलावा नागपुर में भी विधानसभा है. यहां कार्यवाही सुबह 10 बजे से शुरू हुई थी. तकरीबन एक घंटे बाद पूरे विधानसभा में बिजली चली गई. इसके बाद विधानसभा अध्यक्ष हरिभाऊ बागडे ने पूरे दिन के लिए सदन को स्थगित कर दिया. उन्होंने बाद में विधानसभा परिसर का एक सीवर खुद खड़े होकर साफ कराया ताकि विधान भवन में जमा पानी निकल सके. मौसम विभाग के मुताबिक, पूरे विदर्भ में सुबह से लगातार बारिश हो रही है. नागपुर के 60% हिस्से में घुटनों तक पानी है. शहर के डोबीनगर और जोगी नगर इलाके में पानी 7-8 फीट तक भर चुका है.